Ķemeru pamatskola

Ķemeru pamatskola atrodas Tukuma iela 10, Ķemeros, Jūrmalā. Skolas ēkas celtniecība pabeigta 1934. gadā.

 Vēsture 
Ķemeru skolas pamatakmens likts 1930. gada 14. oktobrī, piedaloties Latvijas Republikas izglītības ministram Edmundam Ziemelim, prāvestam Vilhelmam Rozeniekam, sēravotu iestādes direktoram J. Lībietim un skolas pārzinim J. Liepiņam. Spāru svētki svinēti 1931. gada 21. martā, bet pabeigto Ķemeru sešgadīgo pamatskolu iesvētīja mācītājs O. Rozenieks 1934. gada 9. septembrī.
Skolas dibināšanas laikā skolā strādāja 5 skolotāji, mācījās 137 skolēni. Otrā pasaules kara laikā 1942. gadā to pārdēvēja par Ķemeru pilsētas tautas pamatskolu, kurā pēc kara beigām mācības notika gan latviešu, gan krievu valodā. 1956. gadā to pārveidoja par Ķemeru vidusskolu, bet 1959. gadā par Jūrmalas 3. vidusskolu, 1962. gadā skolai uzcēla piebūvi.

Pēc Latvijas neatkarības atjaunošanas skolai 1992. gadā atjaunoja Ķemeru vidusskolas nosaukumu, no 1998. gada mācības atkal notika vienīgi latviešu valodā. Skolēnu trūkuma dēļ 2016. gadā to pārveidoja par Ķemeru pamatskolu.

 Ēka 
Skolas ēka celta pēc Ķemeru pilsētas arhitekta Kārļa Cināta un inženiera Eduarda Veisa projekta. Dekoratīvos darbus veica Rīgas pilsētas amatniecības skolas audzēkņi mākslinieka Elerta Treilona vadībā. Ciļņus veidoja tēlniece Austra Akmentiņa (Tomsone). Celtne izmaksāja apmēram 120 tūkstošus latu.

1998. gada 10. oktobrī ēka pasludināta par vietējās nozīmes valsts arhitektūras pieminekli.

 Skolā mācījušies 
 Māris Villerušs, čellists
 Ivars Jānis Ķezbers, politiķis, vēsturnieks
 Oskars Grīgs, politiķis
 Ilga Kreituse, politiķe, vēsturniece
 Edgars Zausājevs, politiķis, uzņēmējs
 Nikolajs Goršeņins, operdziedātājs
 Gunta Liepiņa, politiķe

 Atsauces 

 Ārējās saites 


Kategorija:Skolas Jūrmalā
Kategorija:Ķemeri
Kategorija:Pamatskolas Latvijā